11. ΝΟΜΟΣ υπ’ αριθ. 2432 της 12/16 Ιουν. 1953 (ΦΕΚ Α΄ 159)  Περί τακτοποιήσεως Τεχνικών εξ ανακατατάξεως Υπαξιωματικών της Βασ. Αεροπορίας.  Άρθρον μόνον.-1.Ανακατατεταγμένοι Τεχνικοί Υπαξιωματικοί, μονιμοποιηθέντες κατά την Κατοχήν εν Ελλάδι εν έτει 1941, ων η μονιμοποίησις ηκυρώθη δια της υπ’ αριθ. 9/1945 Συντακτικής Πράξεως ή μονιμοποιηθέντες εν Μ. Ανατολή εν έτει 1944, ενταχθέντες δε εις Πίνακα Β΄, βάσει του από 27.9.1945 Β.Δ/τος, λόγω παθήσεως, ως και τοιούτοι, εγγραφέντες εις τον Πίνακα Α΄, βάσει του αυτού Β.Δ/τος, και δια τον αυτόν λόγον, κριθέντες κατά το έτος 1947 μη μονιμοποιητέοι, λογίζονται, ανεξαρτήτως εντάξεως εις Πίνακας, ως μονιμοποιηθέντες αφ’ ης και οι λοιποί Υπαξιωματικοί εξ ανακατατάξεως της αυτής ειδικότητος και σειράς. 2.Ούτοι παραπέμπονται, προς οριστικήν γνωμάτευσιν, εντός τριμήνου από της ισχύος του παρόντος εις Α.Υ.Ε.Α. Εκ τούτων, οι μεν ικανοί κρίνονται κατά την πρώτην μετά την απόφασιν του Α.Υ.Ε.Α. κρίσιν του Τεχνικού Προσωπικού κατά τας διατάξεις του Α.Ν. 1533/1950 και εντάσσονται εις την επετηρίδα και εις το αριστερόν της σειράς των, οι δε ανίκανοι αποστρατεύονται αυτεπαγγέλτως. 3.Ο διαρρεύσας εν υπηρεσία χρόνος από της ως άνω μονιμοποιήσεως αυτών, λογίζεται και ως τοιούτος προς προαγωγήν αυτών, βάσει των ισχυουσών διατάξεων. 4.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.   